Molika
<s>Molika, bijela mura ili elov bor (Pinus peuce) je crnogorična vrsta drveća iz porodice Pinaceae.</s>

<s>Izgled</s>

<s>Molika je oko 30 metara visoko drvo, a može narasti i do 50 metara.</s><s>Ima oko 30 - 35 cm prsnog promjera.</s><s>Razvija pravilnu, valjkasto zaobljenu krošnju.</s><s>U višim nadmorskim visinama ima nepravilno i granato stablo.</s>

<s>Kora je u mladosti glatka, sivozelenkasta, a kasnije sivkasta, uzdužno ispucala na nepravilne pločice.</s>

<s>Korijenov sustav je jako razvijen, sastavljen od brojnih bočnih korjenova koji duboko prodiru u zemlju.</s><s>Razvijena je ektotrofna mikoriza.</s>

<s>Pupovi su dugi oko 1 cm, smolast, po obliku okruglast i sužen u tanki šiljasti vrh.</s><s>Ljuske su mu slobodne ili blago priljubljene, s tankim bjeličastim rubom.</s>

<s>Iglice (četine) su sivozelene, nježne, po 5 u jednom rukavcu, duge 8 do 10 cm i do 1 mm debele.</s><s>Imaju 2 smolna kanala.</s><s>Ostaju na granama 2 do 3 godine.</s>

<s>Cvjetovi su jednospolni.</s><s>Muški cvjetovi su žutocrvene boje, cilindrični, u grupama od 10 do 13, dugi su 10 do 13 mm.</s><s>Ženski češer se nalazi na kratkoj stapci, zelenosmeđe boje.</s><s>Po obliku je jajast, dug 20 do 25 mm i širok oko 10 mm.</s>

<s>Stanište 
Javlja se samo na silikatnoj podlozi, a rijetko i na vapnenačkoj.</s><s>Traži svježa, dosta vlažna i duboka zemljišta.</s>

<s>Molika je endem središnjeg dijela Balkanskog poluotoka, pa je nalazimo u Crnoj Gori, na Kosovu, u Makedoniji, Albaniji, Bugarskoj i sjevernoj Grčkoj (Egejska Makedonija).</s>

<s>Izvori
Atlas drveća i grmlja, Čedomir Šilić</s>

<s>Vanjske poveznice</s>

<s>Ostali projekti</s>

<s>Pinus</s>

